Crna Gora

Adresa: Rimski trg 46

81000 Podgorica Crna Gora

tel: +382 20 482 163

fax: +382 20 234 027

www.mek.gov.me

Ministarstvo ekonomskog razvoja i turizma

# Služba za opšte poslove, finansije i tehničku podršku

Broj: 016-037/23-4551/2 24.07.2023.godine

Na osnovu člana 18 Zakona o upravnom postupku („Službeni list CG“, br. 56/14, 20/15, 40/16 i 37/17), člana 30 stav 1 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu NVO Mreže za afirmaciju nevladinog sektora – MANS, iz Podgorice broj 145187, zavedenom kod ovog Ministarstva pod brojem: 016-037/23-4551/1 od 10.07.2023.godine, sekretarka ministarstva na osnovu ovlašćenja broj 016-102/22-6472/2 od 12.05.2022.godine, donosi

**R j e š e nj e**

**I USVAJA SE** zahtjev za slobodan pristup informacijama, podnosioca NVO Mreže za afirmaciju nevladinog sektora – MANS, iz Podgorice broj 145187, zaveden kod ovog Ministarstva pod brojem: 016-037/23-4551/1 od 10.07.2023.godine, i dozvoljava pristup informacijama, kao osnovan.

**II** Pristup predmetnim dokumentima ostvariće se, dostavom putem pošte, preporučenom pošiljkom, na adresu podnosioca zahtjeva.

**III** Podnosilac zahtjeva se oslobađa troškova postupka.

**IV** Žalba protiv ovog rješenja ne odlaže njegovo izvršenje.

**O b r a z l o ž e nj e**

Dana 10.07.2023.godine, NVO Mreža za afirmaciju nevladinog sektora – MANS, iz Podgorice podnijela je ovom Ministarstvu, zahtjev za slobodan pristup informacijama, broj 145187, zaveden kod ovog Ministarstva pod brojem: 016-037/23-4551/1, kojim je tražen pristup informaciji i to: ''Kopiji svih priloga koji su sastavni dio Ugovora o agentu registracije domena .me, zaključenog 8. februara 2008.godine.''

Postupajući po zahtjevu, Ministarstvo je utvrdilo da predmetni Ugovor o agentu registracije domena.me ne sadrži dodatne priloge, osim jednog priloga koji je sastavni dio Aneksa 3 Ugovora zaključenog 22.12.2009.godine, pa se samim tim smatra i prilogom Ugovora.

Utvrđeno je da ne postoje zakonske pretpostavke za ograničenje pristupu informaciji ili njenom dijelu.

Odredbom člana 30 stav 1 Zakona o slobodnom pristupu informacijama, između ostalog, propisano je da organ vlasti odlučuje rješenjem kojim dozvoljava pristup traženoj informaciji ili njenom dijelu.

Tražena informacija kojoj se pristup omogućava ima 7 stranica A4 formata i pristup istoj omogućava se dostavljanjem njene kopije putem pošte, preporučenom pošiljkom. Kako je u članu 2 stav 4 Uredbe o naknadi troškova u postupku za pristup informacijama („Službeni list CG“, br.66/16 i 121/21), propisano da se fotokopiranje informacije fromata A4 crno-bijeli ne naplaćuje za prvih 20 stranica, troškovi postupka određuju se u ukupnom iznosu od 2,00 € ,od

čega na ime kopiranja stranice po utvrđenoj cijeni od 0,03 € po jednoj strani i na ime dostavljanja preporučenom pošiljkom 2,00 €, kojih se podnosilac zahtjeva oslobađa shodno članu 4 Uredbe o naknadi troškova u postupku za pristup informacijama („Službeni list CG“, br.66/16 i 121/21).

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.

Na osnovu izloženog, shodno članu 30 stav 1 Zakona o slobodnom pristupu informacijama, odlučeno je kao u dispozitivu rješenja**.**

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

**SEKRETARKA**

**Dragana Jović**

**Dostavljeno:**

* Podnosiocu zahtjeva

- u spise predmeta

- a/a

Obradio:

Vuk Ždralević

Samostalni savjetnik I

E-mail:vuk.zdralevic @mek.gov.me

Odobrila:

Šefica kancelarije za pravne i opšte poslove

Milica Svrkota

E-mail: milica.svrkota@mek.gov.me